Британиа Ду иҟоу Лидстәи ауниверситет адыррақәа рыла, алаҵа ҟазымҵаз ауааҧсыра Covid-19 ҿыркаауеит ес-16 мза рахь знык.
Ари аинформациа аланарҵәеит аҭыжьымҭа Guardian.
Аҭыжьымҭа адыррақәа рыла, акоронавирус азы аиммунитет хәыҷы-хәыҷла иҧсыҽхоит, убри аҟынтә, алаҵа ҟазымҵаз ауааҧсыра еиҭах авирус ҿыркаар ауеит. Астатиа ишану ала, 65 шықәсанӡа зхыҵуа ауааҧсыра аҩынтәраан авирус аҿкаара аҟынтә ихьчоуп 80%-ла, 65 еиҳаны изхыҵуа ихьчоуп 47% мацарала.